118 GRESCHIK JENŐ 



megtaláltam. Alakjuk gömbölyű (tábla, 2. rajz), tojásdad vagy kissé 

 szabálytalan. Gyakran közel fekszenek egymáshoz, egy alkalommal két 

 testecskét egymásba fűzve találtam. Nem mindig élesen határolt kép- 

 ződmények, ezért kis nagyításnál gyakran a tényleges számnál sokkal 

 kevesebbet látni. (Ez az eset az 1. szövegrajzon is fennforog, ahol csak 

 három testecske van lerajzolva, erősebb nagyításnál sokkal több volt 

 észlelhető.) Kisebb artériafalak lymphás elváltozásai, megvastagodásai, 

 collagenrostok meglehetősen finom burkolata veszi őket körül, melyek 

 az úgynevezett centralis artéria adventitiájának külső falából erednek. 

 E burok collagenrostjai között rugalmas rostok is vannak, melyek szin- 

 tén az artéria falából származnak. Olyan erős burkolat, amilyent Whi- 

 ting a vetési varjúból említ, az általam megvizsgált fajokban nem volt 

 észlelhető. Nagyon ritkán, itt-ott találtam egy-egy sima izomsejtet a col- 

 lagenrostok közé iktatva. A testecskék belsejében gyakran meglehetős 

 nagy artériák és vénák is láthatók. A meggyvágóban néhány artériaágat 

 hosszabb szakaszon lymphaticus burkolat vett körül. Ennek a burkolat- 

 nak külső határát itt is az adventitia rostjai képezték. Ezek harántmet- 

 szetekben olyan MALPiGHi-féle testecskék, melyeknek artériája közép- 

 pontjukban fekszik. Némely helyen a testecskék határ nélkül tűnnek el 

 a lép reticulumában. Ilyenek belsejében gyakran nagy csomóban vörös 

 vérsejtek találhatók, nem véredényben, hanem szabadon a testecske leu- 

 kocytái között. Jól körülhatárolt testecskében is találtam vörös vér- 

 sejteket. 



A MALPiGHi-féle testecskék mellett, mint már említettem, gyak- 

 ran nagyobb vénák találhatók. Ezek a vénák igen vékonyfalúak és fél- 

 köralakban fogják körül a testecskéket (tábla, 2. rajz). A metszetekben 

 üreseknek, vagy vörös vérsejtekkel megtöltötteknek látjuk őket. Azt 

 hiszem, hogy e vörös vérsejteket nagy vértorlódás alkalmával a vékony- 

 falú vénák préselik a testecskékbe. Az erythrocyták mellett a véná- 

 ban leukocyták csak gyéren találhatók. Külön csiraközpontot a testecske 

 belsejében nem találtam. A testecskéket finom kötőszöveti reticulum 

 képezi, melyben leukocyták vannak. Ezek a leukocyták részben a nagy- 

 magvú, részben a kismagvú típushoz tartoznak. A nagy és kismagvú leu- 

 kocyták a testecskében keverten fordulnak elő, mert mint említettem, 

 úgynevezett csíraközpont hiányzik. Az 'emlősök testecskéiben csíraköz- 

 pont van és a leukocyták úgy rendeződtek el, hogy a kis lympiiocyták 

 a szélen, a nagyok a csíraközpontban vannak. A madárlép Malpighi- 

 féle testecskéi ezekkel szemben alacsonyabb fokon állanak, bizonyos 

 kerületekbe való elkülönülés még nem történt meg. Némely leukocyta 

 oszlásban volt. A MALPiGHi-féle testecskéket fehér vérsejtek szaporító- 

 helyének tekinthetjük. Az itt képződött leukocyták a lép reticulumába 

 kerülnek. 



